  Наталья Тетерина Удмуртиын улӥсьёсты ВИЧ-инфекцилы тестирование ортчыны ӧтё. «Пройди тест на ВИЧ» ужрад 1-тӥ толсуре пусйиськись СПИДэн нюръяськонъя дунневыл нунал улсын радъяське, ивортэ элькун тӧролэн но кивалтэтлэн пресс-службазы. ВИЧ-статустэ дунтэк но нимдэ шараятэк Удмуртиысь СПИД центрын но солэн Воткаысь, Глазкарысь, Сарапулысь, Можгаысь, Эграысь но Уваысь ёзэтъёсаз тодыны луэ. Озьы ик акци улсын нимысьтыз пунктъёс вузкаронниосын ужалозы: Ижкарын: 30-тӥ шуркынмонэ  16:30 – 18:30 часэ «Петровский» вузкарон центрын. 1-тӥ толсуре  14-17 часэ «Петровский» вузкарон центрын; 16-19 часэ «Талисман» вузкарон центрын; 16-19 часэ «Италмас» вузкарон центрын. Вотка карын: 2-тӥ толсуре  14-17 часэ «Айсберг» вузкарон центрын. Пусъём, 2018-тӥ арын Удмуртиын 300 сюрслэсь ятыр улӥсьёс ВИЧ-инфекцилы тестирование ортчизы. Вить ар талэсь азьвыл лыдпус 50 процентлы ичигес вал. Тегъёс: Удмуртия Тазалык ВИЧноСПИД  